مائوریا
مائوریا، مائوریان یا موریا اتا هندی امپراتوری بی‌یه که آهن گدر وجود داشته و ونه سامون خله بی‌یه و میون سال‌های 322-185 پیش از میلاد حکومت کارده.

این امپراتوری ره سال 322 پیش از میلاد چاندراگوپتا بساته. وه ناندا امپراتوری ره رِقِد بدا و شه غربی سامون‌ها ره گسترش هدائه. وه اسکندر ِسربازون ره جنگ دله شکست هدائه و ونه جانشین‌هایِ سامون ره پئی هدائه.

این امپراتوری خله گت بی‌یه. شه گت‌ترین سامون گدر، شمال جه هیمالیا، شرق جه آسام، غرب جه بلوچستون و هندوکش کوه ره وَر خارده. وشون جنوبی سامون هم به سمت جنوب تدریجاً ویشته بی‌یه.

چاندراگوپتا و ونه جانشینان شه سامونِ تجارت، کشاورزی و اقتصاد ره بتتر هاکردنه و اتا سیستم واحد مالی، مدیریت، و امنیت مسائل وسّه بساتنه که خار بی‌یه. آشوکا امپراتوری بی‌یه که مائوریا ره به اوج خادش برسنی‌یه و جنوبی سامون‌ها ره فتح هاکرده په، تا نیم قرن کشور ره امنیت کامل جه اداره کارده و علوم و دانش سَره زحمت بکشی‌یه. آشوکا بودایی بیّه و گاته ونه صلح و آرامش همه‌گیر بوائه و این دین ره تنک کارده. وه مبلغونی به سریلانکا، آسیایِ جنوب شرقی، آسیایِ غرب و حتی مدیترانه و اروپا برسنی‌یه.

امپراتوری جمعیت حدود 50-60 میلیون نفر تخمین‌بَزه وانه که پرجمعیت ترین امپراتوری باستانی وانه. هندِ رسمی نشون اسا سرستونی هسته آشوکایِ امپراتوری گِدِر بساته بیّه.

پانویس 

 
هند تاریخ
آسیا رقد بورده کشورون
بودایی